Dons Džonsons
Donijs Veins Džonsons (angļu: Donnie Wayne Johnson, dzimis 1949. gada 15. decembrī) ir amerikāņu aktieris, producents un dziedātājs. Vislabāk pazīstams ar lomu 1980. gadu televīzijas seriālā Miami Vice, par ko viņš 1985. gadā saņēma Zelta globusa balvu. Nominēts arī Emmy balvai. Attēlojis galveno lomu 1990. gadu seriālā Nash Bridges. Piedalījies tādās filmās kā A Boy and His Dog (1975), "Skārda kauss" (Tin Cup, 1996), "Mačete" (2010), "Atsvabinātais Džango" (2012), "Nolīdzināt līdz ar zemi" (2018) un "Uz nažiem" (2019). Kā dziedātājs izdevis albumus Heartbeat (1986) un Let It Roll (1989). Dona meita Dakota Džonsone arī ir aktrise.